Утилалым тоқтатыла ма? Министр не дейді?
"Утилалым тоқтатыла ма? Министр не дейді?" | "https://abai.kz/post/183745"
TITLE: Утилалым тоқтатыла ма? Министр не дейді?
URL: https://abai.kz/post/183745
META: "Утилалым тоқтатыла ма? Министр не дейді?" | "https://abai.kz/post/183745"
DATE: 28.05.2024
AUTHOR(s): Abai.kz
TOTAL WORDS: 147
TEXT: Утилалымды тоқтату туралы өтінішті арнайы комиссия қарайтын болды. Бұл туралы Qaz365.kz сайты жазды. Бүгін Үкімет отырысынан кейін өткен брифингте Индустрия және құрылыс министрі Қанат Шарлапаев утильалымға қатысты жиналған петицияға қатысты тілшілердің сауалына жауап берді. Қазірдің өзінде утильалымды тоқтату керек деген петицияға 50 мыңнан астам адамның қолы жиналған. Министр өтінішті қарау процесі қалай өтетінін түсіндірді. «Бұл мәселе бойынша айтар болсақ, өздеріңіз білетіндей, процесс өте жақын арада жүзеге асады. Алдымен комиссия құрылады, олар аймақтарға барады, кеңестер жүргізеді. Мүмкін бірнеше өндіріс орындарын аралайды. Сосын қорытынды жасалады. Бұдан кейін қоғамдық тыңдаулар 24 мамырдан 5 шілдеге дейін жалғасады. Егер бізде балама петициялар болса, олар да қаралады. Мен сіздерге қоғамдық тыңдаудың нәтижесі қандай болатынын айта алмаймын, біз отырысты барынша ашық өткізуге, өтініш жазғандардың пікірін тыңдауға тырысамыз. Сондай-ақ балама пікірлер бар, оны да ескеруіміз керек. Өйткені балама пікірлер де жақсы дауыс жинап жатыр. Мемлекет оны да заңда белгіленген тәртіппен қарайды», - деді министр. Abai.kz
